Ledsagelse og støtte i ferier m.v. til borger i sociale botilbud 
Sagsfremstilling 
28.    Ledsagelse og støtte i ferier m.v. til borger i sociale botilbud  
                                                                                                                        Åbent 
Sagsnr.: 326-2014-8336        J.nr.: 27.57.00           Jasmin Bech.: 326-2014-89625 
  
SAGSFREMSTILLING 
Socialudvalget skal drøfte forskellige modeller for ledsagelse og støtte i ferier m.v. til borgere i botilbud i 2014, samt 
drøfte mulighederne for en mere langsigtet løsning 
  
I den forbindelse skal udvalget træffe beslutning om, hvilken model der skal benyttes for ledsagelse og støtte til 
ferierejser m.v. for borgere med handicap i Kalundborg Kommune i 2014. 
  
Baggrund 
Traditionen og praksis for borgere har i mange år været, at borgere med handicap – der ønskede at tage på ferie – 
selv betalte en del af bostedets omkostninger til ledsagelsen og vikar på sin ferie. Der er som oftest blevet indgået 
en aftale mellem borgeren og den pågældendes botilbud om, at borgeren betalte vikarløn og rejseomkostninger for 
ledsageren (som oftest en ansat ved botilbuddet der kendte borgeren).  
  
Denne praksis har gennem tiden være drøftet og debatteret på grund af store forskelle i udgiftsniveauet for 
borgerne. Den 21. juni 2013 udsendte Voksenspecialenheden i Kalundborg Kommune brev til borgere og værger 
om, at Konkurrencestyrelsen have meddelt, at der ikke rummes mulighed for, at kommunen sælger tilkøbsydelser. 
Ledsagelse på borgerferie er en tilkøbsydelse i [adresse], som det hidtil har været praksis i 
Kalundborg Kommune og i flere af landets øvrige kommuner at sælge. 
  
Der i efteråret 2013 pågået en proces, hvor forskellige muligheder er afsøgt med henblik på at skabe grundlag for, 
at Kalundborg Komme kan imødese borgerne ønske om ledsagelse på ferie mv. I den forbindelse er følgende 
muligheder blevet undersøgt (fremgår af bilag 1): 
· Ledsagelse ved private aktører 
· Samarbejde med frivillige organisationer – herunder organisering af frivillige i forening 
· Anvendelse af § 97 i serviceloven - ledsagelse 
· Udvidelse af kvalitetsstandarden, således at denne rummer mulighed for ledsagelse på ferieture. 
  
Kommunernes Landsforening (KL) har i en administrativ information af 16. januar 2014 (se bilag 3) meddelt, at 
kommunerne skal yde ledsagelse ved rejser m.v. og herunder træffe afgørelse om et serviceniveau på området. 
  
Efterfølgende har ministeren for Børn, Ligestilling, Integration og Sociale forhold i et brev til Brøndby Botilbud 
handicap (fremgår af bilag 2) præciseret, at borgere i et botilbud ikke har et retskrav på at komme på ferie, og at 
kommunerne selv kan vælge, om deres tilbud indebærer tilbud om pædagogisk ledsagelse på ferie.  
Ministeren præciserer endvidere, at det er kommunalbestyrelsen, der beslutter, hvilke ydelser beboerne på 
botilbuddene tilbydes inden for lovgivnings rammer. 
Ministerens udmelding samt KL brev afstedkommer, at der skal ske en kommunal stillingtagen til et serviceniveau for
ledsagelse m.v. på bostederne. 
  
Handlemuligheder: 
En ændring/udvidelse af Kalundborgs Kommunes serviceniveau, der indeholder muligheden for ledsagelse m.v., vil 
gælde alle Kalundborg borgere – også Kalundborg borgere bosat i botilbud i andre kommuner i landet – Derfor er 
det nødvendigt, at den fremtidige løsning som minimum også løftes regionalt og om muligt nationalt med henblik på 
at finde en fælles løsning.  
  
Planlægningen af borgernes ferie er nært forestående. Derfor er det nødvendigt, at der tages stilling til et 
serviceniveau for Kalundborg borgerne i 2014. 
  
Det er derfor administrationens anbefaling, at der i første omgang udmeldes en midlertidig løsning gældende for 
2014, og at der samtidig arbejdes videre med en mere langsigtet løsning.  
  
Forslag til modeller på kort sigt (2014): 
Der er overordnet set tre væsensforskellige modeller, der kan bringes i anvendelse for 2014. De tre modeller er at: 
  
a) der gives et kommunalt tilskud/særtakst til alle Kalundborg borgere (i kommunen og udenfor), der bor på 
bosteder, og som ønsker at tage på ferie. 
 
 
b) borgerne understøttes i muligheden for at bytte bolig med et andet botilbud (Fremtidsværkstedet Fredericia). 
  
c) der i 2014 ikke gives mulighed for ledsagelse på ferie m.v. 
  
De tre modeller (a, b og c) er beskrevet i bilag 4. 
  
Den langsigtede løsning bør løftes i rammeaftaleregi - i [adresse] (KKR) – med henblik på at finde en 
overordnet løsning, hvor opgaveløsningen i forhold til ledsagelse m.v. kan rummes i takstsystemet fra 2015 og frem. 
  
BEHANDLING 
Direktionen, Socialudvalget, Økonomiudvalget, Kommunalbestyrelsen. 
  
INDSTILLING 
Voksenspecial- og psykiatrichefen indstiller: 
· At sagen drøftes 
· At der tages stilling til hvilken model der skal anvendes for ledsagelse m.v. i 2014. 
· At sagen rejses i Kommune Kontakt Rådet (KKR) med henblik på at finde en mere langsigtet løsning. 
  
ØKONOMISKE KONSEKVENSER 
De økonomiske konsekvenser ved de tre modeller fremgår af bilag 4. 
Direktionens møde den 1. april 2014: 
Direktionen vedtog at anbefale voksenspecial- og psykiatrichefens indstilling. 
Socialudvalgets møde den 3. april 2014: 
Udvalget vedtog at anbefale, at model C vælges i 2014, samt at sagen rejses i KKR m.h.p. en langsigtet løsning. 
Økonomiudvalgets møde den 23. april 2014: 
Økonomiudvalget vedtog at anbefale Socialudvalgets indstilling. 
  
Bilag 
  
  
  
  
  
Kommunalbestyrelsens møde den 30. april 2014: 
Kommunalbestyrelsen vedtog at godkende Økonomiudvalgets indstilling. 
Internt notat - ledsagelse ferieture.docx 
326-2014-53698 
Til_Br-ndby_Kommune.pdf 
326-2014-90154 
Borgeres_betaling_for_ledsagelse.pdf 
326-2014-90150 
Beskrivelse af de tre modeller 
326-2014-91578 
  
23 medlemmer stemte for (V, O, B, A og F) 
2 medlemmer stemte imod (Ø). 
Sussie Olesen (V) var ikke til stede under punktet. 
Kurt Lauritsen, O, deltog ikke i mødet. 
  
Enhedslisten (Ø) er imod og mener ikke det er seriøst, at Kommunalbestyrelsen afskærer handicappede 
medborgere fra at komme på ferie i 2014. Der skal naturligvis laves en langsigtet løsning, der sikre at 
handicappede borgere kan komme på ferie med ledsager. Men inden en langsigtet løsning er på plads, skal 
der findes en midlertidig løsning. 
  
